Broj: 711-I-1733-M-154/22-02-21

Zagreb, 08. travnja 2022.g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu: Nataše Novaković, kao predsjednice Povjerenstva, Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, sukladno članku 23. stavka 6. Zakona o sprječavanju sukoba interesa („Narodne novine“ broj 143/21, u daljnjem tekstu: ZSSI) u svezi sa člankom 23. stavkom 1. ZSSI/21-a, **na zahtjev obveznika Vojka Obersnela, gradonačelnika Grada Rijeke do 06. lipnja 2021.,** za davanjem suglasnosti Povjerenstva,na 166. sjednici održanoj dana 08. travnja 2022.g. donosi sljedeću

**ODLUKU**

**Na temelju članka 23. stavka 6. ZSSI-a, daje se suglasnost obvezniku Vojku Obersnelu, gradonačelniku Grada Rijeke do 06. lipnja 2021.g., da u razdoblju od 18 mjeseci nakon prestanka obnašanja dužnosti gradonačelnika Grada Rijeke bude imenovan na mjesto** **člana Upravnog vijeća u ustanovi Lučka uprava Rijeka kao predstavnik Grada Rijeke, obzirom da iz utvrđenih okolnosti konkretnog slučaja, vezanih za poslovne odnose između Grada Rijeke i navedene ustanove, koji su nastali za vrijeme mandata obveznika, ne proizlazi postojanje sukoba interesa.**

Obrazloženje

Zahtjev za davanjem suglasnosti Povjerenstva podnio je obveznik Vojko Obersnel, gradonačelnika Grada Rijeke do 06. lipnja 2021. U Povjerenstvu zahtjev je zaprimljen 21. lipnja 2022. pod poslovnim brojem 711-U-3766-M-154/22-01-5, povodom kojeg se vodi predmet broj M-154/22.

Člankom 3. stavkom 1. podstavkom 34. ZSSI-a propisano je da su župani, gradonačelnici, općinski načelnici i njihovi zamjenici obveznici u smislu navedenog Zakona. Uvidom u registar obveznika Povjerenstvo je utvrdilo da je Vojko Obersnel obnašao dužnost gradonačelnika Grada Rijeke u mandatu 2017.-2021.g. Slijedom navedenog, obveznik Vojko Obersnel dužan je postupati sukladno odredbama ZSSI-a.

Člankom 8. stavkom 3. i stavkom 4. ZSSI-a propisano je da su obveznici dužni u slučaju dvojbe predstavlja li neko ponašanje povredu odredaba ZSSI-a zatražiti mišljenje Povjerenstva koje je potom dužno, na zahtjev obveznika, dati obrazloženo mišljenje u roku od 15 dana od dana primitka zahtjeva.

Obveznik u zahtjevu navodi da je do posljednjih lokalnih izbora obnašao dužnost gradonačelnika Rijeka te da ima dvojbu oko tumačenja novog Zakona o sprječavanju sukoba interesa.

Naime, navodi da ga aktualni gradonačelnik Grada Rijeke Filipović želi predložiti za člana ZSSI-a na različiti način propisuju tu mogućnost.

Ističe da je člankom 18. ZSSI-a propisano da obveznici ne mogu biti članovi upravnih vijeća ustanova te da je člankom 22. ZSSI-a propisano da ovo ograničenje iz članka 18. Zakona obvezuje obveznike koji imaju pravo na naknadu plaće nakon prestanka dužnosti za vrijeme trajanja prava na naknadu, što je u konkretnom slučaju 6 mjeseci od isteka mandata, te obveznik tumači da se slijedom navedenog na njega ne primjenjuje ova odredba u pogledu nedopuštenosti obavljanja funkcije člana upravnog vijeća.

Također navodi da je člankom 23. ZSSI-a propisano da obveznici propisano ne smiju prihvatiti imenovanje na upravljačke funkcije u pravnoj osobi s kojom je tijelo javno vlasti u kojem je obveznik obnašao dužnost za vrijeme obnašanja dužnosti bilo u poslovnom odnosu ili su nad njom obavljali nadzorne funkcije, a nije drukčije propisano posebnim zakonom. Ovo ograničenje primjenjuje se 18 mjeseci nakon prestanka obavljanja dužnosti.

Obveznik u zahtjevu pojašnjava da je dužnost Gradonačelnika Grada Rijeke prestao obnašati s danom 7. lipnja 2021. godine. Temeljem članka 51. Zakona o pomorskom dobru i morskim lukama („Narodne novine“, broj 158/03., 100/04., 141/06., 38/09., 123/11., 56/16. i 98/19.) upravno vijeće lučke upravečini, među ostalim, i jedan predstavnik grada, odnosno općine na čijem je području sjedište lučke uprave, kojeg imenuje gradonačelnikili općinski načelnik.

U prilogu obveznik dostavlja ugovore o sufinanciranju radova na uređenju palače na Rivi 1 (upravna zgrada Lučke uprave Rijeka) u 2019. i 2021. godini, koji su sklopljeni između Grada Rijeke i Lučke uprave Rijeka.

Obveznik navodi da u ovom trenutku Grad Rijeka i Lučka uprava Rijeka nisu u poslovnom odnosu u smislu odredbe članka 5. stavka 1. točke 4. ZSSI-a.

Temeljem članka 23. stavka 6. ZSSI-a obveznik traži suglasnost Povjerenstva za imenovanje kao predstavnika Grada Rijeke u Lučkoj upravi Rijeka.

Uvidom u registar obveznika kojeg ustrojava i vodi Povjerenstvo utvrđeno je da je Vojko Obersnel obnašao dužnost gradonačelnika Grada Rijeke od 9. lipnja 2017.g. do 6. lipnja 2021.g.

Uvidom u sudski registar Trgovačkog suda u Splitu utvrđeno je da je Lučka uprava Rijeka ustanova osnovana od strane Vlade Republike Hrvatske.

Uvidom u dostavljenu dokumentaciju utvrđeno je da su Grad Rijeka, zastupan po gradonačelniku Vojku Obersnelu, i Lučka uprava Rijeka**,** sklopili ugovorebr. 07-102/2019, čiji je predmet sufinanciranje radova na uređenju palače na Rivi 1, u Rijeci, koja se nalazi unutar kulturno povijesne i urbanističke cjeline grada Rijeke, upisane u Registar kulturnih dobara Republike Hrvatske pod brojem Z-2691, te ugovor br. 07-47/2021 o sufinanciranju radova na uređenju palače na Rivi 1 (u daljnjem tekstu: Program), koja se nalazi unutar kulturno povijesne, urbanističke cjeline grada Rijeke, upisane u Registar kulturnih dobara Republike Hrvatske pod brojem Z-2691.

Člankom 23. stavkom 1. ZSSI-a propisano je da obveznici ne smiju prihvatiti imenovanje na upravljačke funkcije u pravnoj osobi s kojom je tijelo javne vlasti u kojem je obveznik obnašao dužnost za vrijeme obnašanja dužnosti bila u poslovnom odnosu ili su nad njom obavljali nadzorne funkcije, a nije drukčije propisano posebnim zakonom. Navedeno ograničenje primjenjuje se 18 mjeseci nakon prestanka obavljanja dužnosti.

Stavkom 6. istog članka ZSSI-a propisano je da će u slučaju iz stavaka 1. ovoga članka, Povjerenstvo obvezniku dati suglasnost za imenovanje, izbor ili sklapanje ugovora ako iz okolnosti konkretnog slučaja proizlazi da ne postoji sukob interesa, te će ga o suglasnosti obavijestiti u roku od 15 dana od dana zaprimanja zahtjeva obveznika.

Člankom 5. stavkom 4. ZSSI-a propisano je da se poslovni odnos odnosi na ugovore o javnoj nabavi, kupoprodaju, zakup, najam, državne potpore i druge oblike izravnog stjecanja sredstava od tijela javne vlasti, na koncesije, koncesijska odobrenja i ugovore javno-privatnog partnerstva, osim državnih potpora u slučaju elementarnih nepogoda.

Ograničenje iz članka 18. stavka 1. ZSSI-a ne odnosi se na obveznika, jer prema propisima kojima se uređuje pravo na naknadu plaće gradonačelnik može ostvarivati ovo pravo u razdoblju od 6 mjeseci nakon prestanka manda, što je u konkretnome slučaju moglo trajati do 6. prosinca 2021.g.

Povjerenstvo obrazlaže kako iz prikupljene dokumentacije proizlazi da je za vrijeme mandata obveznika Vojka Obersnela, između Grada Rijeke kao tijela javne vlasti u kojem je obveznik obnašao dužnost, i Lučke uprave Rijeka, gdje obveznik po prestanku mandata namjerava obnašati dužnost člana Upravnog vijeća, kao predstavnik Grada Rijeke, bilo poslovnih odnosa.

Povjerenstvo je navedene poslovne odnose cijenilo u smislu postojanja okolnosti iz kojih bi proizlazio eventualni sukob interesa navedenog obveznika te je iz sadržaja priloženih ugovora utvrdilo kako su oba navedena ugovora o sufinanciranju sklopljena s ciljem omogućavanja povećanja i očuvanja vrijednosti kulturno povijesne i urbanističke cjeline Grada Rijeke, a posebice simbola pomorske privrede, u kojoj se nalazi građevina - upravna zgrada Lučke uprave Rijeka, koja je temelj povijesnog i gospodarskog razvoja Grada, čime je osigurana primjerena razina zaštite i očuvanja kulturnih dobara riječke pomorske i lučke tradicije od strane Grada Rijeke, što je u javnom interesu.

Nadalje, Povjerenstvo je cijenilo činjenicu da bi obveznik u Lučkoj upravi Rijeka bio član Upravnog vijeća iz članka 51. stavka 3. Zakona o pomorskom dobru i morskim, određen kao predstavnik Grada Rijeke kojeg imenuje gradonačelnik.

S obzirom na sve navedeno, Povjerenstvo je, sukladno članku 23. stavku 6. ZSSI-a, dalo suglasnost obvezniku Vojku Obersnelu da prije proteka 18 mjeseci od prestanka obnašanja dužnosti gradonačelnika Grada Rijeke prihvati imenovanje na upravljačku funkciju u Lučkoj uprave Rijekakao član Upravnog vijeća navedene ustanove, jer se time ne bi našao u sukobu interesa.

Sijedom navedenog, Povjerenstvo je donijelo Odluku kao što je navedeno u izreci ovog akta.

PREDSJEDNICA POVJERENSTVA

Nataša Novaković, dipl. iur.

Dostaviti:

1. Obveznik Vojko Obersnel, osobna dostava na adresu prebivališta
2. Objava na internetskoj stranici Povjerenstva
3. Pismohrana